Diari Oficial de la Generalitat Valenciana


Sumari del DOGV 3810, del 08-08-2000 (2000/6119)

ORDRE de 8 de juny de 2000, de la Conselleria de Cultura i Educació, per la qual es desglossa un lloc de treball de l'Institut d'Educació Secundària Leonardo Da Vinci d'Alacant a l'Institut d'Educació Secundària de Sant Vicent del Raspeig.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6119


Data del document
:   08-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * administració del personal
    * personal docent
    * esport

ORDRE de 8 de juny de 2000, de la Conselleria de Cultura i Educació, per la qual es desglossa un lloc de treball de l'Institut d'Educació Secundària Leonardo Da Vinci d'Alacant a l'Institut d'Educació Secundària de Sant Vicent del Raspeig. [2000/X6119]
  
L'Ordre de 19 de gener de 2000, de la Conselleria de Cultura, Educació i Ciència (DOGV de 23 de febrer de 2000), va implantar i suprimir ensenyaments als instituts i seccions d'Educació Secundària de la Comunitat Valenciana.
  
L'article tercer de la citada disposició va desglossar el cicle formatiu de grau superior d'Animació d'Activitats Físiques i Esportives de l'Institut d'Educació Secundària Leonardo Da Vinci d'Alacant, on estava implantat, a l'Institut d'Educació Secundària de Sant Vicent del Raspeig.
  
La citada disposició establia que, en aplicació d'allò establit en la disposició addicional dotze del Reial Decret 2.112/1998, de 2 d'octubre, (BOE de 6 d'octubre), pel qual es regulen els concursos de trasllats d'àmbit nacional per a la provisió de places corresponents als cossos docents, els professors que, procedents del centre desglossat, foren destinats a una plaça en el centre al qual es desglossen els ensenyaments mantindrien en este centre l'antiguitat generada en la plaça i centre d'origen.
  
És procedent, per tant, determinar els llocs de treball afectats pel desglossament d'ensenyaments.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Es desglossa, de l'Institut d'Educació Secundària Leonardo Da Vinci d'Alacant a l'Institut d'Educació Secundària de Sant Vicent del Raspeig, un lloc de treball de l'especialitat Educació Física.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que es disposa en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana, això no obstant, els seus efectes s'entenen referits a l'inici del curs escolar 1997/1998.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà presentar, potestativament, recurs de reposició, o bé plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant del conseller de Cultura i Educació, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Jutjat o Tribunal Contenciós Administratiu en la circumscripció del qual tinga el demandant el seu domicili o es trobe la seu de l'òrgan autor d'este acte, en el termini de dos mesos comptador a partir de l'endemà de la seua publicació.
  
València, 8 de juny de 2000
  
El conseller de Cultura i Educació,
  
MANUEL TARANCÓN FANDOS